Clemens J. Setz

Clemens Johann SETZ (naskita la  en Graz); estas aŭstra verkisto kaj tradukisto. Dum ses jaroj li ankaŭ laboris pri projekto en kiu li pristudis planlingvojn kaj el kiu rezultis la libro Die Bienen und das Unsichtbare (La abeloj kaj la mondo ne videbla) en kiu li prilumas diversajn planlingvojn el literatura perspektivo(de) Johanna Öttl, Clemens J. Setz: Reden, wie die Bienen tänzeln, Die Presse, Vieno, la 30-an de oktobro 2020..

 Vivo kaj verkoj 
Clemens J. Setz naskiĝis kaj vivas en Graz. En 2001 li ekstudis matematikon kaj la germanan lingvon en la Universitato de Graz por fariĝi instruisto. Tamen li ne finstudisAutorenporträt. Ĉe: suhrkamp.de,.

Dum la studado Setz laboris interalie kiel tradukisto, kaj li publikigis poemojn kaj rakontojn en revuoj kaj antologioj. Li kunfondis la literaturan grupon PlattformClemens Setz: »Vielleicht ist es Zeit für etwas ganz Anderes!.

En sia junaĝo Clemens Setz apenaŭ interesiĝis pri literaturo. Lian verkistan karieron ekigis legado de tekstoj de Ernst Jandl. En 2007 li publikigis sian unuan romanon Söhne und Planeten (Filoj kaj planedoj). De tiam aperis diversaj romanoj, rakontoj kaj poemoj, sed ankaŭ tradukoj liaj.

Clemens J. Setz hazarde malkovris versojn de la fama Esperanto-poeto William Auld. Li ekinteresiĝis pri Esperanto kaj tradukis verkojn de Auld en la germanan,Clemens J. Setz über William Auld ekzemple la 14-an ĉapitron el La infana raso.. Li priskribis la Esperanto-literaturon kiel bela, riĉa paralela mondo kun propraj avangardoj, klasikaĵoj, ekstremuloj, geniuloj ("Es ist eine schöne, reiche Parallelliteraturwelt mit eigenen Avantgarden, Klassikern, Ausreißern, Genies"). En aŭtuno 2018 aperis libreto lia pri William Auld sub la germana titolo Ein Meister der alten Weltsprache. William AuldClemens J. Setz, Ein Meister der alten Weltsprache, Wunderhorn, 2020, Esperante en BA33. Ĉe Esperantujo Setz ŝatis la fakton povi aparteni al kulturo sen esti posedata de kulturo.Intervjuo , Libera Folio, 22.7.2021

 Esperanto 
Sub la titolo Die Bienen und das Unsichtbare (en Esperanto-traduko "La abeloj kaj la mondo ne videbla)(de) Wolfgang Popp, Clemens Setz und die Grenzen der Sprache , ORF.at(de) Ulricch Rüdenauer, Clemens J. Setz – Die Bienen und das Unsichtbare, recenzo en formo de podkasto, la 22-an de oktobro 2020.(de) Ute Welty, Über die eindeutige Seele von Plansprachen, Deutschlandfunk, la 24-an de oktobro 2020. li en 2020 verkis libron kiu estas fakte antologio de planlingvoj el literatura perspektivo (poetoj kaj poezio), triono pri Esperanto(eo) La abeloj kaj la mondo ne videbla, eld. Mondial, Novjorko, 2023, ISBN 9781595694577, Liberoservo de Universala Esperanto-Asocio.. Ĝi enhavas dekon da poemoj, kutime en tri versioj, originalo, traduko laŭvorta kaj poezia.

 En Esperanto aperis 

 La abeloj kaj la nevidebla, tradukis el la germana Detlef Karthaus; Enkonduko de Jan P. Sandel. – Novjorko: Mondial, 2023. – 369 p.

 Premioj 
 2008: premio de la aŭstra Federacia Ministerio pri instruo, arto kaj kulturo por "speciale sukcesa literatura debuto"
 2008: Ernst-Willner-premio ĉe la Ingeborg-Bachmann-konkurso
 2010: literatura premio de Bremen
 2011: premio de la Lepsika libro-foiro (kategorio: fikcio)
 2010: Outstanding Artist Award pri literaturo
 2013: literatura premio de la kultura rondo de la germana ekonomio
 2015: Wilhelm-Raabe-Literaturo-Premio
 2017: literatura premio de Stirioorf.at: Literaturpreis Steiermark geht an Clemens Setz. Artikel vom 16. März 2017, abgerufen am 16. März 2017.
 2018: Thomas-Pluch-scenaro-premio – speciala premio de la Ĵurio por Zauberer (Magiisto)Thomas Pluch Drehbuchpreise 2018 . Abgerufen am 16. März 2018.
 2021: Premio Georg BüchnerSchriftsteller: Georg-Büchner-Preis 2021 geht an Clemens J. Setz en Die Zeit. 2021-06-20, la plej alta literatura distingo por germanlingvaj aŭtoroj(eo) Tradukinto de Auld ricevis pintan premion, Libera Folio, la 21-an de julio 2021.. La gazetara komuniko mencias  ("..., en kiu temas pri la rezultoj de memeksperimento dum lernado de planlingvoj kiel Esperanto, Volapuko aŭ Blissymbolic")Gazetara komuniko: "Büchner-premio 2021 por Clemens J. Setz", alirita 2021-08-08

 Filmo 
2018: Zauberer (Magiisto) (scenaro)

 Vidu ankaŭ 
 William Auld
 Interlingvistiko

 Referencoj 

 Eksteraj ligiloj 

 (en) Verkoj de Clemens J. Setz, Open Library, Internet Archive.
 (en) Bibliografio de Clemens J. Setz, Internet Speculative Fiction Database, Al von Ruff.
 (en) Clemens J. Setz, Goodreads.
 (en) Clemens J. Setz, Internet Movie Database, IMDb.com.
 (en) Profilo de la aŭtoro , literaturfestival.com.
 (de) Sozusagen!: Clemens J. Setz über Kunstsprachen und Sprachkünstler , apple podkasto
 (de) Laŭtlegado de Esperanto-poemoj (min. 45;10) dum la transdono de la Büchner-Preis, gravan germanan literaturan premion kiun li ricevis

Kategorio:Aŭstraj poetoj
Kategorio:Aŭstraj verkistoj
Kategorio:Aŭstraj tradukistoj
Kategorio:Germanlingvaj poetoj
Kategorio:Germanlingvaj verkistoj
Kategorio:Interlingvistiko
Kategorio:Esperanto
Kategorio:Volapuko